Den Nord-Cimbriske Tilskuer, 1839-02-14
Til forskjellige Tider havde de forrige eligerede Borgere, ansøgt vedkommende Collegium om, at Byen maatte faae en Havn, og det til dens Anlæg fornødne Laan, Den nærværende Bestyrelse lod det være et af sine første Arbeider, at fornye dette Andragende, og paa det Kgl. Generaltoldkammer- og Commerce-Collegii Foranstaltning, indtraf Havne=Jnspecteuren hertil for at tage det til Havn bestemte Sted i Øiesyn. For kort siden er os tilstillet fra fornævnte Collegium, hans, i denne Anledning gjorte Tegning og Overslag. Noget Svar paa vores Ansøgning, om Laan af de fornødne Penge til dette Arbeide, have vi endnu ikke faaet, saa vi muelig atter maae see et Aar henrinde, inden dette nyttige Værk kan paabegyndes. Et andet, ligesaa betydeligt Savn, som Byen lider under, men som, alle Anmodninger uagtet, ikke hidtil er blevet afhjulpet, Indførelsen af Torvedage nemlig, blev den constituerede Byefoged, bedet om at interessere sig for. Da imidlertid, intet os bekjendt Skridt, blev gjort i den Anledning, saa blev Tingen som den var. - Dog troe vi at turde glædet vore Medborgere med Haab om, at dette Savn vil blive afhjulpet, da den nuværende Byefoged, for længere Tid siden har lovet at giøre sig Umage for, at see Torvedage indførte. - Den Kornafgift af Jorder, som, tilhørende Kjøbstaden, drives af udenbyes Boende, hvilken Frdn. 18 Octbr. 1811 paabyder til Byens Kæmnerkasse, og ingensinde har været opkrævet, vil, paa Repræsentantskabets derom gjorte Motion, vistnok om ikke meget lang Tid, komme Byen tilgode. Da flere af Byens Gader manglede Brolægning, og dette Arbeide forhen, eene besørgedes udført paa Byefogdens Foranstaltning, foranledigede vi, at en Brolægnings commission, som bestaar af Byefogden, Veiinspecteuren og en af Repræsentantskabet (Amtstuefuldmægtig Ovesen) bleve dannet, og er dens Virksomhed sidste Sommer bekjendt. Den gjennem Byen løbende Bæk, bliver, som bekjendt, ofte aldeles tør, især om Sommeren; det projecteredes da, for ei i paakommende Jldebrandstilfælde at mangle Vand, hist og her i den, at anlægge bestandig fyldte Vandbeholdninger; da dette Forslag imidlertid mødte Modstand, udsattes det til videre. Ved Raadstuen blev i Sommer foretaget en hensigtsmessig Forandring, saaledes, at Retten nu holdes med den hidtil savnede, men den, den tilkommende Værdighed. Ved Modtagelsen af Kæmnerregnskabet for Aaret 1837, medfulgteen Contantbeholdning af 400 Rbd. Da vi, paa Grund af det Slør, hvormed fordum Communalanliggenderne dækkedes, ei kunde vide, enten, til hvilken særskildt Kasse denne Beholdning, eller en Deel af den hørte, eller, om Byen ikke mulig var i en Gield, som udfordrede denne Sum til Dækning, saa bleve vi eenige om, ad interim at indsætte denne Capital i Sparekassen, og tog til den Ende, hver Repræsentant en paa sit Navn lydende Bog, og blev tillige den Foranstaltning truffet, at ingen Bogs paalydende Sum, kan udbetales, uden hele Repræsentantskabets Samtykke. Den Andeel i Udgifterne til Stænderforsamlingen i Viborg i Aaret 1835, som Nabekjøbstaden Nyekjøbing skulle refundere Thisted Byes Kæmmerkasse, har det, uagtet jevnlige Paamindelser og Authoriteternes Medvirkning, ei været os mulig at komme i Besiddelse af. Communen er ikke i anden Gjeld end den, den ved det Diderichsenske Skolelegats Forsvinden kom i, ved Opførelsen af den nye, under 5te Januar indviede Skole. Til 11te Juni Termin skete de stipulerede Rentebetalinger og Capitalafdrag, saavel til det Offentlige som til de private Laanere, og nærer Commissionen det Haab, til anstundende næste Juni Termin, at formindske Gielden, circa 800 a 1000 Rbd., i det den hertil vil anvende, saavel, den for Salget af den Caspergaardske Skole indkommende Kjøbesum, som ogsaa, andre tilfældig indkomne og forventende Summer. Skolekommissionen havde for at tilfredsstille Tidens Krav, indstillet til det Kongl. danske Cancellie, om, naar den nuværende residerende Capellan forflyttedes, hans Eftermand, da maatte blive paalagt, som Catechet, at fungere i den oprettende Real classe. Under 14de August sidstl. svaredes, at Collegiet ikke kunne indrømme det Ansøgte ubetinget, dog vilde ved Besættelsen af det muelig vacantblivende Capellanie, blive taget saadanne Hensyn til det Ansøgte, at Eftermanden, maaskee ville blive paalagt at give visse Timers Underviisning paa Skolen. Hvilket gunstigere Resultat, en senere gjort Jndstilling vil have, vil Tiden lære. Med den nye Skolebygning, kom Byen, foruden, at faae en bedre organiseret Læseskole, ogsaa Besiddelse af en Haandgjerningsskole, der, under den dertil valgte duelige Lærerindes Bestyrelse, at dømme efter det allerede præsterede, vil virke megen Gavn. J mange Aar var fort billig Klageover det trykkende Veiarbeide Jndvaanerne maatte præstere, og, som var saa meget mere trykkende, som de maae forrette dette Arbeide paa flere Steder, ja Nogle, indtil 7 a 8 forskjellige Steder og ligesaamange forskjellige Tider. En af Repræsentantskabets Medlemmer udarbeidede, for at standse dette folelige Onde, et Regulativ, som var beregnet paa en lige Fordeling af Arbeidet, og med Hensyn til Enhvers Beqvemmelighed, men ved den, i den Anledning holdte Raadstuesamming, fandt Forslaget saamange Modstandere, at det for det Første blev henlagt. Ved Repræsentantvalget den 29de Januar blev vedtaget, at istedet for at vælge en Ligningscommissair, skulde Repræsentanterne paatage sig Skatteligningen. Jkke uden Ængstelse gik vi til dette høist vanskelige Arbeide Til Communens Tarv udfordredes efter de forskjellige Budgetter 2767 Rbd. 84 s., saaledes fordeelte: a) Til Fattigvæsenet 1188 Rbd.; b) til Skolevæsenet 918 Rbd. 52 s. og c) til Kæmnerkassen med Fradrag af dens andre Resourceer, 661 Rbd. 32 s. Det første Foretagende, var at danne en fast Maalestok, hvorefter der blev at gaae frem, og fandt vi da, at Maalet kunde naaes, naar man beregnede enhver Yders Skatteportion, med 2 pCt. af hans calculerede Jndtægter. Ved Opsummeringen fandtes at 12 kunne decourteres, hvilket ogsaa skete. At flere Klager over for høi Ansættelse indløb, var jo naturligt, men vi havde dog den Glæde, at deres Tal ikke var saa stort, som vi havde ventet; ligesom ogsaa, at de Klager som indsendtes til høiere Authoriteters Afgjørelse, kom tilbage med Erkjendelse af Repræsentant skabets rigtige Fremgangsmaade. De forskjellige Budgetter for næste Aar, ere indkomne, og sees deraf, at 3199 Rbd. 2 s. vil udfordres til at bestride Udgifterne med, følgelig vil circa 500 Rbd. blive at paaligne mere end i Aar, hvilket hidrører fra, deels at Kæmnerkassen vil faae en Udtælling af circa 200 Rbd., for den i Sommer afholdte Stænderforsamling; deels deraf, at den sidste strænge Vinter forøgede Udgifterne til de Fattiges Underholdning i den Grad, at Fattigcommissionen af Kæmmerkassen oppebar circa 300 Rbd. meere end den havde calculeret at behøve, hvilke da vil blive at refundere sidstnævnte Kasse. Naar ingen overordentlige Tilfælde indtræffe, og den nye indførte Orden har faaet Fasthed, troe vi med Tryghed at turde love vore Medborgere, at betydelig Nedsættelse i Communeskatterne, for Eftertiden vil kunne skee. Og saaledes overlevere vi herved denne første Aarsberetning til vore kjære Medborgere, ønskende, at Jngen heri maae finde, enten uværdig Pralen, eller ligesaa uværdig Beilen til Gunst. Maae vi erfare, at man erkjender at vi have opfyldt vores Pligt, og at ingen fortryder den Stemme han afgav ved Valget, da ere vi fyldestgjorte, og skal aldrig tabe det os foresatte Maal af Sigte; ligesom vi ogsaa for Eftertiden ved hvert Aars Slutning, for Publicum skal fremlægge en lignende frimodig Oversigt over vore Foretagender i det forløbne Aar. Thisted i Borgerrepræsentationen den 31 Decbr. 1838.